
GOBIERNO A PONE 
137 MIYON FLORIN 
PA INVERSION PERO 
A INVERTI 65% SO 


DESPUES CU DELEGACION A CANCELA 
REUNION ULTIMO ORA SIMAN PASA 


GREMIO COMERCIAL 
VENEZOLANO NA 
ARUBA PA DIALOGO 


DESIGUALDAD 
SALARIO MINIMO Y 
‘BESTAANDSMINIMUM’ 
TA DISCRIMINATORIO 


D 
iaranson for di mainta tempran por a mira cantidad 
grandi di turistanan ta circula den y rond centro di 
ciudad. Tabatin en total tres barco crucero mara den haf 
di Oranjestad. Ta trata aki di Rotterdam, Harmony of The 
Seas y Explorer of The Seas. E dos ultimonan aki hunto a 


trece mas di 8 mil bishitante, sin conta e miembronan di 
tripulacion. Rotterdam tin rond di 1400 pasahero abordo. 
Por a mira cu centro di ciudad tabata basta congestiona 
mientras cu e tourbusnan tambe a haya basta trabou ho- 
bando e bishitantenan na e areanan turístico of beach. 


CENTRO DI CIUDAD A HAYA 
CENTRO DI CIUDAD A HAYA 


BISHITA DI ALGUN MIL TURISTA 
BISHITA DI ALGUN MIL TURISTA 


CU TRES CRUCERO DEN HAF 
CU TRES CRUCERO DEN HAF 

C 
Aft ta parce ta bisa den su rap- 
port cu e no ta comprende e ac- 
titud di Gobierno. A palabra cu lo con- 
trola placa di overtime, pero den e Uit- 
voeringsrapport (UR) di presupuesto 
2022 pa loke ta e di tres kwartaal, a 
surpasa e suma di overtime. Mientras 
cu di otro banda, ta pone placa pa in- 
verti den diferente sector y no ta haci 
uzo debidamente di esakinan. 


E gastonan di personal den e di tres UR 
ta papia cu esaki ta 321 miyon florin. 
Esaki ta den cuadro di e presupuesto 
adapta (BW). Pero asina mes cu CAft 
no por evita di expresa su preocupa- 
cion riba e post di overtime. Manera 
ta conoci, den 2022 a papia cu ta 
bay corta den e parti di overtime den 
e ultimo parti di 2022. Den e di tres 
UR di 2022 nan a constata cu e post 
di overtime a subi cu 1.4 miyon florin. 
CAft ta mira e riesgo cu e gastonan di 
personal lo ta bay ta mas halto di loke 
a presupuesta, cu e consecuencia cu e 
norm pa gasto di personal lo surpasa e 
426 miyon, cu ta e suma palabra den 
protocol. 


E di tres UR ta mustra un inversion 
limita riba e post di goederen en dien- 
sten. Te cu e di tres kwartaal a inverti 
137 miyon, cu ta 65% di e presu- 
puesto adapta (64 porciento). Mirando 
e tendencia di ultimo añanan, lo resta 
13 miyon den 2022 cu no a haci uzo di 
esaki. 
Mirando e tendencia den e periodo di 
2015 pa 2019, CAft ta constata un 
patronchi di menos inversion di loke 
tabata planea den e post di goederen 
en diensten y ta conseha Aruba pa tene 
cuenta cu e situacion aki den presu- 
puesto 2023. 


Un otro aspecto cu nan a señala ta cu 


AZV ta calcula un deficit di 0,4 miyon 
florin. CAft ta bisa tambe cu e tarea cu 
a duna Gobierno pa reduci 60 miyon 
florin den cuido den 2022, no a keda 
realisa completamente. 
E pronostico den e di dos UR, cu den 
2022 lo por spaar 44 miyon florin, den 
e di tres UR e cifra aki a bira 41 miyon 
florin. 


Tambe a tuma nota cu e reduccion di 
5.5% den e presupuesto di cuido di 
esnan cu ta ofrece e servicio aki no a 
wordo ehecuta den december 2022. 
Door di esaki ta kere cu na final loke cu 
spaar den AZV ta 39 miyon florin. Door 
cu no a logra baha e gastonan manera 
palabra, e lo trece un deficit mas halto 
na AZV. 


E reduccion di 5.5% riba e presu- 
puestonan di dunadonan di cuido ta 


encera a base anual un suma di 20 
miyon florin. CAft a bisa cu pa logra 
baha e gastonan den AZV cu 60 miyon 
florin den 2023, ta sumamente crucial 
pa reduci e presupuesto di esnan cu ta 
brinda cuido. 


Si no logra reduci 60 miyon florin den 
2023, Aruba ta obliga, via di e decision 
tuma den Conseho di Minister di Reino, 
pa bini cu besparingnan adicional. 


Por ultimo ta menciona cu Aruba a 
presupuesta 24 miyon pa inversion. Te 
cu e di tres kwartaal a uza solamente 
6 miyon florin. Nan ta bisa den e carta 
cu “CAft ta constata un patronchi no 
deseabel di “onderbesteding” den 
inversion y ta conseha Aruba pa 
adapta e presupuesto di tal forma cu 
e ta conecta mas na e capacidadnan di 
recursonan disponibel aki.” 


Gobierno a pone 137 miyon florin 
pa inversion pero a inverti 65% so 

A 
pesar cu tin sancionnan impone door di Merca contra 
Venezuela, debi na nan necesidad a haya un permiso 
special pa toch haci negoshi cu Venezuela. Y esaki a sosode 
via di Aruba. 


Dia 15 di januari awo ta yega na e instalacionnan di e refineria 
di Chevron na Pascagoula, Mississippi e prome cargamento 
di crudo Venezolano despues di hopi aña. Ta haci esaki via di 
un permiso special haya for di autoridadnan Mericano. 


Ta trata di un cargamento cu a pasa for di barco pa barco via 
di un hub di transito cerca di Aruba. 
Chevron a ricibi e autorisacion for di Departamento di 
Finansa Mericano na november ultimo pa saca petroli 
atrobe y expande su operacionnan na Venezuela. Tur esaki 
den cuadro di e esfuersonan di Washington pa encurasha 


dialogo politico pa cu eleccion presidencial na e nacion aki. 


E compania di estado PDVSA a manda su prome cargamento 
e siman aki. Siman pasa nan a pone abordo di un tanker na 
e terminal Jose. 
E tanker di Chevron Caribbean Voyager e siman aki a pasa 
e carga di 500 mil bari di crudo pisa pa e barco Maltes 
“Sealeo” na un hub cerca di Aruba. Sealeo ta programa pa 
yega e refineria di Chevron na Pascagoula, Mississippi, dia 
15 di januari. 


Chevron mes a confirma e actividadnan cu a cuminsa cu 
Venezuela e luna aki y a informa cu e compania ta enfoca pa 
“opera di un forma sigur y confiabel” despues di a reinicia 
su operacionnan na su afiliacionnan di joint venture den 
luna di december. 


Despues cu delegacion a cancela reunion ultimo ora siman pasa 


Gremio Comercial Venezolano 
na Aruba pa dialogo 


D 
espues cu e delegacion di Venezuela no a yega mesa di 
dialogo na Corsou, awo tin un delegacion di e pais bisi- 
ña na Aruba pa hiba combersacion riba tereno comercial. 
Aparentemente siman pasa mester a tuma luga e prome 
dialogo cu e tema pa cumpli cu e condicionnan pa apertura 
di frontera entre Venezuela y e islanan ABC. No ta conoci 
pa ki motibo a pospone e reunion riba e mesun fecha cu e 
mester a tuma luga. No a menciona tampoco un siguiente 
fecha di encuentro. 


Probablemente gremio comercial di Venezuela, specifica- 
mente di Punto Fijo, no a keda mucho contento cu esaki y 
a dicidi di forma un delegacion cu a biaha pa Aruba siman 
pasa y topa cu gremio comercial di Aruba. 
Di e publicacionnan na Venezuela mes, por a compronde 
cu a forma parti di e delegacion aki e vice presidente di 
Fedecamaras, Adán Celis. E tema tabata exclusivamente 
reapertura di e frontera di e islanan Hulandes. 


Por corda cu na december ultimo Gobierno di Nicolas Maduro 
y Hulanda, hunto cu e islanan, a acorda pa finalisa e nego- 
ciacionnan tecnico pa apertura gradual di e frontera. 
E hecho cu e delegacion oficial di Gobierno Venezolano a 
cancela e reunion na ultimo ora a causa hopi disgusto y ta 
wordo mira cu e Gobierno no kier cumpli cu e condicionnan 
poni pa e reapertura tuma luga. 


Cargamento crudo Venezolano 
ta pasa via Aruba pa Merca 

D 
urante tratamento di presupuesto 2023 aña pasa den 
Parlamento, gobierno a informa cu entrante prome di 
Januari 2023, salario minimo lo aumenta cu 78 florin, un 
aumento cu sigur no ta cuadra cu e realidad financiero di 
ningun trahado den sector priva. E aumento di 78 florin ta 
nifica cu esaki lo bira Afls 1893.41 pues e no a supera nin- 
gun nivel impresionante caminda por bisa cu e aumento aki 
lo yuda esunnan cu salario minimo substancialmente. 


Na mes momento pensionadonan tambe a conoce un 
aumento di 3% pa prome di januari di 2023 cu no ta un deci- 
sion di gobierno pero un aumento cu ta regla pa ley caba 
pero caminda esaki den mayoria di caso, no ta supera 60 
florin. Sinembargo e aumento di salario minimo ta pone cu 
gobierno mes no ta cumpliendo cu su obligacion di percura 
pa tur ciudadano, tambe esunnan di menos entrada, por 
hiba un bida trankil y cu nan no tin cu lucha tur dia pa pone 
cuminda riba mes of cumpli cu nan obligacionnan financiero 
tur luna. 


Ora cu mustra di e desigualdad entre salario minimo y e 
asina yama ‘bestaandsminimum’ ta discriminatorio tapa 
motibo cu no por mira esaki otro ya cu den cierto sentido 
gobierno ta bin un gesto pa un aumento di 78 florin, mien- 
tras cu e maneho di gobierno mes a percura pa un inflacion 
cu ta supera e barera di 200 florin pa luna. Centraal Bureau 
Statistiek, CBS e siman aki a anuncia cu a bin cambio den 
loke ta e ‘bestaandsminimum’ oficial, cu ta determina kico 
un persona of famia tin mester pa hiba un bida trankilo 
segun e desaroyo economico. 


CBS e siman aki a mustra cu tin un aumento pa loke ta rela- 
ciona e ‘bestaandsminimum’cu a cambia a base di desar- 
oyonan economico y financiero di un pais y rond mundo. E 
‘bestaandsminimum’ a aumenta pa un persona bibando su 
so, cu 222 florin pero esaki tabata na 2021 Afls 2331, loke 
ta pone c’un persona adulto bibando su so, lo tin mester di 
2553 florin pa biba trankil y cumpra su gastonan sin prob- 
lema. Sinembargo un adulto mayor bibando su so ganando 
minimumloon, e tin un entrada di 1893.41 florin, pues e ta 
keda falta casi 660 florin pa por biba manera e cifra di CBS 
ta determina. 


Segun mesun CBS, ‘bestaandsminimum’ pa un famia di 
cuater, esta di dos adulto y dos mucha te cu 14 aña, a 
aumenta cu 466 florin pues a bira Afls 5362 mientras cu na 
luna di November di 2021, esaki mester tabata 4896 florin. 


Si compara esaki den caso cu e dos mayornan ta traha y ta 
gana ‘minimumloon’ cu e aumento di 78 florin, e famia ta 
alcansa un entrada di Afls 3786.82 pa luna loke ta nifica cu 
e famia aki di cuater persona, den 2023 tin un deficit di Afls 
1575.18 cu ta un diferencia hopi grandi mes. Den tur esaki 
ainda no a tuma aumento di BBP di 7% na consideracion, 
tampoco a tuma aumento di gasolin y diesel, aumento di 
prijs di awa y coriente, aumento di pan, aumento di webo, 
aumento di productonan den canasta basico caminda e 
deficit mensual aki den un cas di cuater persona, lo por 
aumenta y supera 2000 florin pa luna. 
Ta un situacion cu ta mas cu discriminatorio y pa colmo 
gobierno no ta brindando ningun tipo di alivio, ningun tipo 
di ayudo na no solamente esunnan cu salario minimo pero 
esunnan di menos entrada, pensionadonan, esunnan cu ta 
cobra onderstand y cu ta mira bida bira dia pa dia mas dificil. 


Desigualdad salario minimo y 
‘bestaandsminimum’ ta discriminatorio 


D 
iaranson algo prome 
cu 8or y mey di ano- 
chi. Un dama tabata drumi 
den su cas na Madiki Kavel 
y su pareha a yega pidi’e 
su placa di tips, e dama no 
a duna e homber placa y 
asina a surgi un discusion 
cu a bay completamente for di man.  


E homber a agredi e dama lagando e seriamente herida. 
E homber a kibra cashi wowo di e dama y e dama tabata 
sangrando bastante despues di a wordo maltrata pa e 
homber aki di nacionalidad Haitiano. 


Presencia di polis a wordo pidi cu urgencia na e cas, pero 
na yegada e agresor a huy for di e cas den un Toyota Yaris 
preto grijs A 22485. E homber M. Lucien ta e sospechoso 
principal den e caso serio di maltrato aki na Madiki Kavel. 
E homber lo ta traha pa un compania di security. 


Amiganan di e dama tristo y preocupa a compaña e señora 
herida pa Hospital.  


Homber a maltrat’e: 


Señora(60) transporta cu posibel 
cashi wowo kibra pa Hospital 

Pa mas informacion tuma contacto na: 527-7100 of dip.aw 


Peticion pa Kavel Carnaval 69 


Ultimo dia pa entrega formulario: 19 Januari 2023 
Loting/Sorteo: 20 Januari 2023 
Loting lo bay via notaris 


Con pa aplica: 
1.Download 
Download e formulario online na www.dip.aw/carnival-69/ 
Print y yena esaki completo y corecto. 


2. Zegel/Stampia 
Pa peticion di Kavel cada formulario mester tin un zegel/stampia na balor di Awg. 4,- obtenibel 
na Post Kantoor. Den caso cu no tin zegels na balor di Awg. 4,-, por pega 2x zegels/stampia na 
balor di Awg. 2,-. 


Importante: Corda pega zegel/stampia riba e formulario. 


3. Entrega 
Entrega formulario cu stampia den buzon den Hal di Infra Gebouw na Sabana Blanco 68. 


• 
Formulario Incompleto y SIN stampia ta bira Invalido 


• 
Esnan cu haya Kavel por hasi uzo di tentnan di DOW, pero tin cantidad limita. 
Si e Kavel no tin tent na dje e ora por trece propio tent of huur tent cu un particular. 


• 
Kavels di Vondellaan y L.G. Smith Blvd riba tereno di Gobierno NO ta permiti pa tin 
nada otro cu no ta tent, segun maneho di tereno. Esaki lo ta ultimo aña trailers lo ta 
permiti riba tereno publico di Vondellaan pero ta preferable pa uza tent. 


T 
a algo serio ora c’un hende wordo me- 
nasa cu morto y e siman aki Parlamen- 
tario pa fraccion di MEP, esta Marco Berlis, a 
declara na prensa cu tanto su persona como 
Presidente di MEP, Hendrik Tevreden, a ricibi 
menasanan serio di morto loke ta inaceptabel. 
Tur esaki segun Berlis, lo tin di haber cu e 
hecho cu tanto su persona como su colega 
Tevreden a Sali bisa cu apesar cu Corte 
Superior a dicta di ta oficialisa matrimonio di 
hendenan di mesun sexo na Aruba, nan lo no 
sostene esaki. 


Fuera di e dos miembronan di Parlamento aki di 
e fraccion geel, tin mas miembro di e partido y 
di fraccion, cu nan varios ocasion den pasado 
a yega di vocifera cu nan no ta sostene matri- 
monio entre dos persona di mesun sexo. 
Berlis a cuestiona e hecho cu na algun scol 
maestronan tin intencion di presenta e asunto 
di LGBT como material pa studiantenan hoben 
cu ainda no ta mayor di edad y ta algo cu e 
parlamentario a cuestiona y condena severa- 
mente. 
Segun e parlamentario despues cu su persona 
y su colega a vocifera nan opinion contra di 
matrimonio di hendenan di mesun sexo, nan a 
ricibi menasa di morto, algo cu ta inaceptabel 
ya cu el a mustra cu ta un menasa serio cu ta 
expresa no solamente e hendenan aki a bisa 
di kier haci daño contra nan bida pero na mes 
momento kier intimida y silencia nan bos loke 
ta inaceptabel. 


Durante 
di 
e 
conferencia 
di 
prensa, 
Parlamentario Berlis no a presenta e mena- 
sanan aki na prensa pero si cu nan ta den 
proceso di entrega keho na autoridadnan 
hudicial di tur loke nan a ricibi como menasa 
contra nan bida. Sinembargo te cu ayera 
tardi ainda Berlis y Tevreden no a presenta na 
Ministerio Publico pa entrega denuncia contra 
e menasa y hasta atentado contra di nan bida, 
loke ta algo sumamente serio. 


Fuera di e menasa pa motibo cu nan tin nan 
pensamento riba matrimonio di hendenan di 


Parlamentario Marco Berlis 
mester bay Polis pa cu menasa serio 


mesun sexo, nan a wordo cuestiona pa 
e abusado nan aki pa loke ta nan color 
di cuero, pues discriminando contra di 
e dos parlamentarionan di MEP. 


Sinembargo 
tanto 
Berlis 
como 
Parlamentario Tevreden tin cu entrega 
keho na autoridadnan hudicial pa e 
asunto serio aki no cuminsa mustra 
riba un tipo di stunt politico ya cu e ta algo demasiado serio pa laga pasa 
bay y no atende cu e tipo di mentalidad aki den comunidad. 
Ta trata aki di dos legislado di Aruba, hendenan cu ta rekeri tur respet di 
comunidad como representantenan di pueblo y cu no por tolera cu ta sin 
mas ta menasa e parlamentarionan aki of cualkier otro, cu nan bida. 

AHATA: 


RevPAR a recupera den 2022 


AVERAHE DI AÑA 2022: 
• Ocupacion: E ocupacion averahe pa ful aña 2022 tabata 
75%; un recuperacion di 89% compara cu 2019. 
• ADR: E balor averahe di cada camber bendi tabata 
$309.04, cual ta 12% mas cu na 2019. 
• RevPAR: E entrada averahe pa tur  camber disponibel 
tabata $231.89, cual ta mesun nivel cu RevPAR averahe 
di 2019. 


TIMESHARE: 
Ocupacion na propiedadnan Timeshare tabata 86% na 
December y e averahe pa ful e aña 2022 tabata 85%. 


A 
ruba Hotel & Tourism Association (AHATA)  ta acumu- 
la e cifranan di ocupacion y prijs di hotelnan tur luna, 
y CEO di AHATA, Tisa LaSorte, ta raporta cu luna di Decem- 
ber tabata mas exitoso na 2022 cu na 2019. Mientrastanto, 
e cifranan averahe pa aña 2022 ta indica cu ocupacion di 
hotel tabata menos cu na 2019, pero e RevPAR a recupera 
completamente. Pa motibo cu por cobra prijs mas halto pa 
camber desde pandemia, a logra casi mesun RevPAR cu na 
2019. 


DECEMBER 2022: 
• Ocupacion: E grado di ocupacion tabata 84%; cual ta 
2% mas cu na 2019. 
• ADR: E balor averahe di cada camber bendi tabata 
$405.38; un aumento di 20% compara cu December 
2019. 
• RevPAR: E entrada averahe pa tur camber disponibel 
tabata $341.61, cual ta un crecemento di 22% compara 
cu December 2019. 


PROYECCION: 



Ta proyecta cu grado di ocupacion pa January ta bay 
ta 81%, un recuperacion di 91% compara cu nivel di 
ocupacion na 2019. Expectativa pa 2023 ta un recuper- 
acion di 94% compara cu ocupacion di 2019. 

Het Instituto Bida Saludabel y Activo (IBiSA) ressorteert onder het ministerie van Onderwijs en Sport en heeft tot doel het 
bevorderen van een gezonde en actieve leefstijl door middel van het teweegbrengen van gedragsverandering in het kader 
van gezondheidsbevordering, ziektepreventie, sport en beweging op Aruba. 


De Directeur is verantwoordelijk voor een gezonde bedrijfsvoering op dagelijkse basis van het IBiSA. De directeur heeft 
daaruit voortvloeiende taken in de structurering en inrichting van de processen rondom personeel en de PIOFAH-functies 
bij het IBiSA, zoals financiën, informatievoorziening, automatisering, gebouwonderhoud en dergelijke. Ook is de directeur 
verantwoordelijk voor inhoudelijke beleidsvorming op relevante beleidsterreinen. 


De functie 
De Directeur is verantwoordelijk voor onder andere de volgende taken: 
• 
het realiseren van een integraal, efficiënt en effectief management van de organisatie; 
• 
het volgen, signaleren en onderzoeken van relevante ontwikkelingen, die de taken van het IBiSA beïnvloeden; 
• 
het ontwikkelen, implementeren en evalueren van beleid op het gebied van gezondheidsbevordering, sport en 
beweging met aandacht voor de doeltreffendheid en doelmatigheid; 
• 
het zorgdragen voor voorlichting, bewustwording en educatie op het gebied van gezond bewegen en evenwichtige 
voeding; 
• 
het op stimulerende en inspirerende wijze leidinggeven aan de personeelsleden en hen ondersteunen in hun 
taakuitvoering en loopbaan binnen het IBiSA; 
• 
het voeren van een verantwoord management van de organisatie en daarnaast het realiseren van een adequate 
inrichting en organisatie van de werkprocessen, procedures en interne bedrijfsvoering en het implementeren van 
onder andere nieuwe regelgeving, systemen, diensten enz., alsmede een doelmatige en doelgerichte inrichting van de 
overleg-/ communicatiestructuren en informatiestromen; 
• 
het verzorgen van het beheer van de organisatie, waaronder de interne organisatie, formatie en personele bezetting, 
budgetbeheer en managementinformatie, zoals begroting, management- rapportages en jaarverslag; 
• 
het zorgdragen voor de kwaliteit van samenwerkingsrelaties met andere organisaties, ministeries en overige (externe) 
relaties; 
• 


Functievereisten en competenties: 
• 
een afgeronde WO-opleiding of WO werk- en denkniveau (na het behalen van een HBO-opleiding) in een voor de 
organisatie-eenheid en het werkveld relevante richting; 
• 
minimaal 4 of 6 jaar leidinggevende werkervaring; 
• 
brede en/of gespecialiseerde theoretische kennis en ervaring opgedaan met kernthema’s die van belang zijn voor het 
werkveld van het IBiSA; 
• 
breed inzicht in sociaal-maatschappelijke, sociaal-economische, financieel-economische, juridische en politiek- 
bestuurlijke aangelegenheden; 
• 
kerncompetenties Land Aruba: professionele integriteit, kwaliteitsgerichtheid, klantgerichtheid, resultaatgericht, 
samenwerkingsvermogen. 
• 
managementcompetenties Land Aruba: leidinggeven, besluitvaardigheid, overtuigingskracht, verantwoordelijkheid, 
coaching vaardigheid 


Arbeidsvoorwaarden: 
De functie is maximaal gewaardeerd op schaal 14 en de overige arbeidsvoorwaarden zijn conform de Landsverordening 
materieel ambtenarenrecht en andere relevante wet- en regelgeving. 


Een medische keuring, een veiligheidsonderzoek en een assessment maken deel uit van de sollicitatieprocedure. Desgewenst 
wordt een referentieonderzoek gevraagd. 


Schriftelijke reacties: 
Wilt u als Directeur van het IBiSA dienen en voldoet u aan de gestelde vereisten? Stuur dan uiterlijk donderdag 26 januari 
2023 digitaal uw motivatiebrief en curriculum vitae gericht aan de minister van Onderwijs en Sport via vacatures@drh. 
gov.aw 


Een selectiecommissie bestaande uit een adviseur van de minister Onderwijs en Sport, een externe deskundige op het 
gebied van sport en gezonde leefstijl en de directeur Departamento Recurso Humano zullen na de selectieprocedure een 
voordracht doen aan de minister van Onderwijs en Sport. 


Instituto Biba Saludabel y Activo (IBiSA) 
Directeur (m/v) 


(herhaalde oproep) 


A 
ña nobo a habri y e trabounan di Ministe- 
rio di Asuntonan Economico, Comunica- 
cion y Desaroyo Sostenibel ta continua. Dialuna 
9 januari, Minister Geoffrey Wever, encarga cu 
e coleccion y produccion di estadistica, a firma 
3 Ministeriële Beschikkingen pa e ehecucion di 
3 encuesta door di Centraal Bureau Statistiek 
(CBS). Datos relevante, actual y confiabel ta es- 
encial pa e desaroyo economico di Aruba. 


Den transcurso di 2023, cuminsando na januari, 
riba termino mensual, lo continua cu e ehecu- 
cion di e encuestanan “Tourism Expenditure 
Survey”, “Cruise Tourism Survey” y “Outbound 
Tourism Survey”. E estadisticonan cu e encues- 
tanan aki ta produci ta importante pa por 
tin un bista detaya di e mercado turistico. 
Encuestadonan di CBS ta conduci e encues- 
tanan aki bou di turistanan di bishita na Aruba 
cu ta yega via aeropuerto y tambe via terminal 
di crucero. Tambe lo encuesta personanan resi- 
dencia na Aruba cu a bay di biahe den exterior. 


E “Tourism Expenditure Survey” y e “Cruise 
Tourism Survey” ta duna informacion riba e 
patronchi di gasto (bestedingspatroon), e nivel 
di satisfaccion di e turistanan ora di bishita 
Aruba y e caracteristicanan di e turistanan cu 
ta bishita Aruba. Banda di e informacion ricibi 
door di e encuestanan teni bou di turistanan cu 
ta bishita Aruba, tambe ta importante pa tin un 
bista detaya di e patronchi di gasto na activi- 
dadnan turistico cu personanan cu ta biba na 
Aruba ta haci ora nan ta di biahe den exterior. 


E informacion cu e encuestanan aki ta produci 
ta relevante pa diferente stakeholder cu tin di 
haber cu e mercado turistico, specialmente 
Ministerio di Turismo, AHATA y ATA. E informa- 


Minister Geoffrey Wever ta informa over 
encuestanan cu CBS ta bay ehecuta 


cion ta relevante tanto pa sector priva como gobierno den monitoreo y delin- 
eamento di e maneho. 


“Ta importante pa cada stakeholder, for di su perspectiva, por monitor desa- 
royonan den e mercado turistico, cual ta importante pa desaroyo economico 
di Aruba. Companianan chikito y grandi por haci uzo di informacion over e 
caracteristicanan di e turistanan cu ta bishita Aruba ora di planea e servicio y 
producto cu nan ta bay ofrece. Esaki ta solamente posibel cu estadisticonan 
relevante, actual y di calidad halto”. 

E 
siman aki ta tuma luga na Sint 
maarten un reunion entre Prome 
Ministernan di Aruba Corsou y Sint 
Maarten y Secretario di Estado Alexan- 
dra van Huffelen. Durante di e encuen- 
tro lo trata diferente punto riba agenda 
entre otro Coho, Raft, e debenan cu tin 
cu Hulanda y pago di e debenan of kwi- 
jtschelding di e debenan, e tema di ‘de- 
mocratisch deficit’ cu Hulanda a pone 
riba agenda. E tipo di e reunionnan 
aki ta hopi importante y Aruba lo wor- 
do representa eynan a traves di Prome 
Minister y algun consehero cu lo yuda 
den diferente area. 


Aruba, Corsou y Sint Maarten ta 
paisnan cu hopi similaridad pero alabes 
cu cierto diferencia. Pero ora cu uni y 
traha hunto, por logra cosnan grandi 
pa cada pais. Aruba, Corsou y Sint 
Maarten a uni y traha riba un alternativa 
pa Coho cual Hulanda lo trece su punto 


di bista riba dje. Premier Evelyn Wever- 
Croes ta enfatisa cu Aruba ta compro- 
meti na haci reformanan y cambionan 
cu mester haci. E tema aki lo wordo 
trata e siman aki den e reunionnan na 
Sint Maarten. 


“Democratisch defecit ta un tema 
cu Hulanda a pone riba agenda, 


cual ta importante pa papia di dje. 
Specialmente durante di pandemia a 
ripara cu no tin democracia real den 
Reino, y hopi condicion a wordo pone 
riba nos y ta bon pa haci palabracion pa 
futuro riba esakinan,’ Prome Minister 
Wever - Croes a duna di conoce. 
Pa Aruba e geschillenregeling ta hopi 
importante, mirando cu e ta un areglo 
pa ora cu tin disputa entre Hulanda y 
Aruba, tin un proceso pa por apela e 
decisionnan y ki caminda tin cu cana. 
Pa motibo cu aworaki no tin esey, hopi 
biaha mester acepta e condicionnan sin 
mas. Esaki ta un tema cu Parlamento di 
Aruba tambe tin hopi interes pa traha 
riba dje y a uni hunto cu Parlamentonan 
di Corsou y Sint Maarten cu e meta pa 
logra e union aki riba nivel di Gobierno 
tambe. 


Terminando Prome Minister Wever - 
Croes a expresa cu aña 2023 lo ta un 
aña hopi positivo pa Aruba riba nivel 
economico, turistico y finansa y lo 
sigui traha duro pa combati tur prob- 
lema social y pobresa cu tin ainda den 
comunidad. 2023 ta un aña positivo 
y gobierno tin e actitud positivo pa 
enfrenta tur e retonan ey. ‘Den union 
y cu positivismo aworaki den Reino lo 
purba logra cosnan grandi’. 


Prome Minister Evelyn Wever-Croes 


Coho, Raft Y Democratisch Deficit ta algun di e 
temanan cu lo trata durante reunion na Sint Maarten 

N 
i maske con lihe e mentira por ta, e berdad lo alcance. Tur locual cu 
e gobierno aki a yama fake news ta simplemente berdad. E confu- 
sion den e toren di babel ta birando cada dia cu pasa mas grandi. No por 
goberna un pais a base di mentira y kere cu tur cos lo bay bon. Cada 
dia cu pasa, mas y mas e berdad ta saliendo na claridad. E mester ta un 
señal cla cu nan mes ta cobando nan propio graf y ta cabando cu nan 
imagen politico. Nan a burla di Dios y awor e consecuencia ta cobra nan 
pa tur e mentiranan cu nan mes a sembra. 


Gobierno ta sostene e Sustainable Development Goals agenda 2030 cu 
ta consisti di 17 punto. Punto nr.5 cu ta papia di igualdad. E igualdad aki 
ta bay contra di existencia di e famia, crea pa Dios y mas bien kier exter- 
mina e famia crea pa Dios. Laga nos no bay leu paso nos madre patria ta 
esun cu ta pusha e agenda aki y no ta por nada nan a prepara e trans- 
gender wet. 
Gobierno di Aruba a bay di acuerdo cu ta contenido di agenda 2030 aki. 
Nos sa cu dia 23 di September 2015 gobierno di AVP a bay di acuerdo y 
gobierno di mep a sigui cu’ne. Dia 23 di September 2022 por mira parla- 
mentario Kamperveen hisa e bandera dilanti nos parlamento recordando 
e di 7 aniversario. E adres di Sustainable Development Goals Aruba ta 
L.G. Smith Boulevard nr 76 esta Bestuurskantoor. 


Nos ta kere cu parlamentario Berlis ta falta respet na inteligencia di 
nos pueblo paso bo persona ta forma parti di un gobierno cu a firma e 
acuerdo diabolico aki. Bo persona conoce masha bon e puntonan hinca 
den e Sustainable Development Goals agenda2030 unda cu den educa- 
cion mester bin cu enseñansa di genero nan nos scolnan cual lo confundi 
nos criaturanan. 


Nos di partido Curpa ta kere cu e menasa mas bien ta uno orkesta pa 
desvia atencion di pueblo pa locual cu ta trata problema interno den 
gobierno. Un hende menasa no ta laga un luna pasa pa bay entrega keho 
na husticia sino e lo haci’e di biaha. Un menasa cu morto ta lago hopi 
serio y despues di luna nos nota mira seriedad den esaki. Nos partido ta 
condena tur menasa contra bida di hende. 


No lubida e luna di orguyo cu a tuma luga na juni 2022 y tambe e even- 
emento na Cas di Cultura bao di titulo: Cashi Magico y bo persona a 
keda keto. Sistematicamente ta bin ta pushando e cosnan aki. No laga e 
votacion di 1 di maart 2021 ripiti paso bo partido ta sostene leynan cu 
ta bay contra leynan di Dios y ainda bo no kier mira e realidad. 
Mayoria lo sostene e ley di matrimonio di mesun sexo y bo ta keda forma 
parti di e partido cu a suavisa e ley aki cu wordo aproba na 2016 ora cu 
partidonan mep y AVP a brasa otro. Partido Curpa cu ta para pa e famia 


Eric Ras (Curpa) 


E mentira lo 
alcansa e berdad 


institui pa Dios ta e unico partido cu ta contra di 
e ley aki. Boso no tin bos y esaki a keda demostra 
caba. Partidonan politico ta uza Cristian riba nan 
lista simplemente pa haya e voto Cristian pero 
ora nan ta den gobierno nan ta introduci leynan 
cu ta bay contra leynan di Dios y no tin respet pa 
e pueblo Cristian. Tempo di Esther y Aman kier 
a extermina e pueblo Hudiu y te awe ta recorda 
e fiesta di Purim. 


E problema nan den gobierno ta sigui aumenta. 
E trahadonan di Saba no a haya nan prima paga. 
No tin fondo presupuesta den 2023 pa paga e 
primanan durante aña y gobierno a corta sin 
avisa e trahadonan di Saba. Dump tambe a bira 
un problema awor paso a cera dump sin a hinca 
un plan drechi den otro y awor tur rond di Aruba 
tin sushi benta. Nos isla den un decadencia cu 
un gobierno asina. 
Minister di Salubridad ta grita cu lo busca dokter 
rond di mundo y esaki ta manera un grito den 
desierto paso nos yiunan di tera cu a studia den 
paisnan Latino America no por haya trabao aki 
na Aruba pa via di e big y nos miho dokternan a 
bandona Aruba pa via cu AZV a baha nan salario. 
Nos salubridad ta un desastre awor cu ta corta 
60 miyon florin den salud di nos pueblo anto den 
e agenda 2030 bao di punto nr 3 ta papia di un 
bon cuido medico. Puro gañamento. Ora bo baha 
gasto den cuido medico y esnan cu mester paga 
pa nan propio remedi y nan no tin forma pa paga 
nan salud lo bay atras y finalmente e conse- 
cuencia ta morto. Esaki ta un aña cu husticia di 
Dios lo baha riba tur esnan cu a comete inhus- 
ticia contra di esnan mas vunerabel den nos 
pueblo. 

U 
n biaha mas e futbolista Hulandes, Quincy Promes, 
kende ta hungando na Rusia actualmente, ta haya su 
mes nombra den casonan ilicito di droga relaciona c’un caso 
cu a bay malo pa traficantenan di droga di 400 kilo di co- 
caina. 


Segun e informacion di husticia Hulandes, Promes mester 
a paga un suma di 250 mil euro di multa na e traficante di 
droga, esta Piet Wortel y e mester a paga e suma aki ora cu 
e 400 kilo di cocaina a wordo horta mientras cu Ministerio 
Publico ta kere cu e hortamento di droga aki, tabata motibo 
principal den dos caso di likidacion. 


Ministerio Publico ta basa e informacion contra di Promes, 
di tipnan cu a drenta na e departamento policial di TCI, esta 
Team Criminele Inlichtingen cu a bin dilanti durante trata- 
mento di e caso. 


Piet Wortel procedente di Surnam ta dilanti Hues relaciona 
cu importacion di cantidad grandi di cocaina y tambe su 
participacion den dos caso di likidacion di hende y den un di 
e casonan aki na 2019, a horta 400 kilo di cocaina. 


Mucho mas informacion no tin riba e rol di Quincy Promes 
den henter e proceso pero na 2021 tambe Promes lo tabata 
ser busca den un caso di menasa cu arma di candela den un 
club nocturno. 


Promes tabata hungando e tempo ey cu e ekipo di AJAX 
y tabata un di e faborito nan di e ekipo Hulandes pero el 
a wordo suspendi pendiente e investigacion pero na mes 
momento el a wordo contrata pa e ekipo Rusiano, Spartak 
Moskou caminda e no por wordo persigui. 


Futbolista Dani Alves acusa di comportacion sexual denigrante 
A 
utoridadnan hudicial di Barcelona ta investigando un 
denuncia c’un dama a entrega contra di e popular fut- 
bolista Dani Alves, relaciona cu comportacion sexual deni- 
grante cometi pa e Brasilero. Den e denuncia haci, e supues- 
to victima ta declara cu e tabata den un club nocturno den 
compania di Dani Alves pero dado momento e ex futbolista 
di Barcelona, lo a hinca man bou di su saya y mishi cu su 
parti intimo cubri pa su panty. 


Alves di 39 aña y kende a caba di hunga Mundial na Qatar na 
November ultimo, a desmenti e acusacionnan pero un vocero 
di e departamento di Corte na Catalonia na Barcelona, a 
confirma cu tin un investigacion andando contra e futbolista 
cu lo a sosode den luna di December ultimo. 
Dani Alves a hunga pa varios temporada cu Barcelona pero 
tambe a milita den ekiponan manera Juventus, Paris Saint 
Germain y tambe pa e ekipo di Sao Paulo y den un entrevista 
cu e planta televisora Antena 3, a sigura cu ningun momento 
el a mishi cu e dama aki. 


“Mi tabata bailando y mi tabata gosando mi so sin ferfela 
ningun hende. Mi no sa kende e dama aki ta y ta con ami por 
haci algo asina c’un hende muhe,” e futbolista a declara. 
Aña pasa sorpresivamente Alves a bay hunga bek cu 
Barcelona, despues cu e ekipo a haya su mes den un situacion 
financiero hopi delicado pero actualmente e ta hungando de 
e Liga Mexicano pa e ekipo di UNAM Pumas. 


Hungado di seleccion Hulandes liga cu ‘deal’ di 400 kilo di cocaina 

D 
ialuna atardi, Ministerio di Naturalesa a reuni cu un gru- 
po di fundacionnan ambiental di Aruba. Aki a toca dife- 
rente tema, incluso ceramento di dump, y e proximo pasonan 
den maneho di desperdicio.  E cierre di dump di Parkietenbos 
a inicia un cadena di evento cu mester tuma luga,entre otro 
campaña di conscientisacion, control social y kehonan di co- 
munidad via e aplicacion di fixi, stimula procesado di des- 
perdicio y cuminsa e saneamento di Dump Parkietenbos. E 
cambionan den nos norma y balor lo no pasa di awe pa ma- 
ñan pero e proceso a inicia pa un cambio concreto den nos 
manera di anda cu desperdicio.   Ministerio di Naturalesa lo 
sigui colabora cu tur cu ta traha constructivamente pa me- 
hora nos medio ambiente y conserva nos naturalesa riba nos 
isla. Esaki tambe ta encera envolvimento di stakeholders den 
e cambionan di maneho plania den 2023, cual minister Ar- 
ends a indica tambe ta un punto di importancia.  


Minister Ursell Arends   


Reunion fundacion ambiental maneho di desperdicio 


CLiCK AKi 

D 
epartamento di Impuesto ta recorda tur comerciante cu 
ta beneficia di e areglo pa comerciante chikito (kleineo- 
ndernemersregeling of KOR) pa aña 2022, cu nan tin e deber 
di entrega e declaracion anual di BBO/BAVP y BAZV 2022. E 
entregamento di e declaracion ta sosode den forma digital 
via e portal ‘BO impuesto’. E fecha final pa haci e declaracion 
ta 16 di januari 2023. Si entrega e declaracion laat of keda 
sin entrega e declaracion, e comerciante lo perde su status 
di KOR automaticamente.  


Mester haci declaracion  
Apesar cu no tin mester di entrega e declaracion tur luna, 
te cu aña 2022 ley ta stipula cu e comerciante chikito cu tin 
e status di KOR mester entrega e declaracion anual (jaara- 
angifte) di BBO/BAVP/BAZV di aña 2022. Di e forma aki 
inspector por evalua si e comerciante por sigui mantene 
su status di KOR. Pues inspector, lo evalua si e volumen 
di benta (omzet) di aña 2022 a surpasa Afl. 84.000. Te 
cu aña 2022 e limite di entrada di benta pa aña ta Afl. 
84.000. Entrante aña 2023 e suma aki ta bira Afl. 50.000 
conforme e regulacion nobo stipula den e cambio cu a tuma 
lugar recientemente den e ley di “Plan di Impuesto 2023”.   
  
Con ta haci declaracion? 
E comerciante chikito ta declara e volumen di benta 
2022 via e declaracion digital di BBO/BAVP y BAZV. 
Esaki ta sosode via e portal ‘BO impuesto’ (of BOi).  
Pa e usuarionan di BOi cu tin un periodo cu no ta uzando e 
portal, ta recomendabel pa log in mas lihe posibel pa controla 
si e password ta valido ainda. Si e password a caduca mester 
drecha esaki mas lihe posibel pa no haya contratiempo ora 
cu mester entrega e declaracion di BBO/BAVP y BAZV. 


Si tin pregunta por yama 5227437 of manda un e-mail na 
boi@impuesto.aw 


Con mester yena e declaracion? 
Aki ta sigui un ehempel con e comerciante chikito ta yena su 
declaracion den un situacion normal. 


Volumen di benta (bedrijfsomzet) 2022  Afl. 58.000  
Ta yena e declaracion asina: 
Vrijgestelde omzet: 0,00 (nihil) 
Belaste omzet BBO en BAVP: 58.000 
Belaste omzet BAZV: 58.000 


E sistema automatisa mes lo calcula e suma di impuesto. 
Den caso di KOR, e sistema lo mustra cu e suma di belasting 
ta cero (nihil) mirando cu e volumen di benta den e ehempel 
aki ta cay bou di e limite di entrada di benta pa aña di Afl. 
84.000. Tuma nota cu no por yena e suma di benta na ‘vrij- 
gestelde omzet’. 
E parti aki no ta destina pa esnan cu tin e status di KOR. E 
seccion aki ta pa e comerciantenan cu pa ley tin un actividad 
cu ta cay bou dispensacion di impuesto.  
Fecha final pa haci declaracion 
Manera menciona, tur comerciante cu tin e status di KOR 
2022 mester haci e declaracion anual di 2022. E fecha final 
ta 16 di januari 2023. Si haci declaracion despues di dia 
16 di januari of keda sin haci declaracion, esaki lo nifica cu 
automaticamente e comerciante chikito lo perde e status di 
KOR. Consecuencia di esaki ta cu e comerciante chikito lo 
tin cu cuminsa haci declaracion y paga BBO/BAVP/BAZV tur 
luna manera tur otro comerciante.  


Departamento di Impuesto ta haci un apelacion fuerte na tur 
comerciante chikito cu actualmente por haci uzo di e bene- 
ficionan di KOR, pa cumpli cu e declaracion di BBO/BAVP 
y BAZV di 2022 na tempo y asina evita tambe gasto extra 
innecesariamente.  


Tur comerciante 
chikito cu tin e status 
di KOR 2022 mester 
entrega nan declaracion 
anual di aña 2022 


E fecha final ta 16 di januari 2023 
E fecha final ta 16 di januari 2023 

M 
inister di Turismo y Salud Publico, Sr. Dan- 
gui Oduber, tabata di bishita awe na Costa 
Linda Beach Resort. Esaki ta forma parti di un 
proyecto cu a inicia na aña 2022, caminda cu ta 
bishita diferente hotel pa tene dialogo tocante 
nan strategia y vision. Durante e bishita Minister 
Oduber a haya oportunidad pa topa cu e Gener- 
al Manager sr. Luigi Heredia cu a duna un bunita 
presentacion. 


Costa Linda Beach Resort tin 31 aña na Aruba y 
tur nan timesharenan ta completamente bendi. 
Durante e recorido Minister Oduber a haya e 
oportunidad pa combersa cu mas di 3 empleado 
cu tawata orguyoso di bisa cu nan tin mas cu 
30 aña trahando na e hotel y pa mira con nan a 
desaroya nan mes den e compania aki. 


Costa Linda ta un hotel cu e doñonan ta e propio 
“homeowners”, nan ta kere den inverti continua- 
mente pa asina eleva nan producto y nan calidad. 
Costa Linda ta kere tambe den e inversion di nan 
empleadonan cual ta haya un tremendo trato. 
Den aña 2022 Costa Linda tabata tin un aña 
hopi activo caminda nan a sa di realisa varios 
proyecto den cuadro di e bahamento di uzo di 
energia, pues pa ta mas eficiente. Nan tin dife- 
rente renobacionnan cu ta den “pipeline” pa aña 
2023 manera e renobacion di henter e parti di 
nan lobby, construccion di un palapa grandi na 
nan restaurant Water’s Edge y mucho mas. 


Costa Linda ta un hotel di Timeshare cu ta bende 
51 siman di e 52 siman den un aña, esaki ta pa 
laga espacio necesario pa semper tin 10 camber 
cu ta bou di mantenemento. Nan ta premira cu 
aña 2023 ta bay ta miho cu aña 2019 y nan 
ta den preparacion pa tin e capacidad pa por 
atende cu esaki. Costa Linda a demostra confi- 
anza den producto Aruba pa keda haci inversi- 
onnan grandi den mehoracion di nan hotel. 


E mandatario kier gradici Costa Linda pa e bishita 
fructifero aki y tambe pa tur nan esfuerso pa 
sigui mehora nan calidad y servicio. Sr. Oduber 
ta hopi entusiasma pa e plannan pa futuro. Tur 
e desaroyonan aki ta coherente cu e vision di 
ministerio di Turismo pa duna mas balor na e 
turista cu ta inverti den Aruba y tambe pa hisa 
e calidad di nan experiencia ora cu nan ta di 
bishita. 


Minister Oduber di bishita na Costa Linda Beach Resort 

E 
miembro di Tweede Kamer sra. Jorien Wuite, cu tin raiz 
Caribeño, a haci un bishita 9 januari 2023 na e recien 
cera dump di Parkietenbos. Esaki na e mesun momento cu 
Minister Ursell Arends, responsabel pa e dump y maneho 
di sushi na Aruba, tawata hinca den un reunion pa invitado 
so den edificio di Cocolishi, den cual pa un grupo selecto di 
stakeholders y NGOnan a duna informacion con ta bay sigui 
cu e maneho di sushi despues di ceramento di dump. 


E bishita na sitio di dump a ser organisa dor di habitante 
di bario, activista ambiental y hurista sra. Anouk Balentina. 
Hunto cu otro habitante di bario, entre otro sra. Marjorie 
Vermeer y e NGO Fundacion Rainbow Warriors Core, y cu por 
cierto ni habitante di bario ni Rainbow Warriors Core tawata 
invita dor Minister Arends pa e reunion den Cocolishi, nan a 
duna splicacion na sra. Wuite di kico ta e berdadero situa- 
cion y status quo di maneho di sushi. Tambe mr. dr. Ryçond 
R. Santos do Nascimento (AVP), e parlamentario Arubano cu 
a profundisa su mes den e materia na dado momento tambe 
a presenta pa tuma parti den e reunion como muestra di 
sosten pa e habitantenan cu pa añanan largo ta lucha cu e 
problematica ambiental di dump di Parkietenbos. 


Sr. Milton Ponson jr., como representante di Fundacion 


Rainbow Warriors Core cual NGO pa 21 aña caba ta atende 
cu temanan ambiental y di desperdicio tanto local como 
internacionalmente a duna un relato breve di e historia di 
dump y e diferente campaña hiba dor di colaboracion di dife- 
rente NGOnan (di cual tres NO A SER INVITA PA E REUNION 
DEN COCOLISHI) pa atende cu of trata di para proyectonan 
na dump. 


Siguientemente a toca e punto di e bataya huridico inicia pa 
mr. Balentina pa logra cera e dump, cual por cierto porfin 
a sosode 1 januari ultimo. Sra. Wuite tambe a hiba conver- 
sacion extenso cu otro habitante di bario. A pone enfasis 
riba e punto cu e miedo ta existi ainda cerca e habitantenan 
den bario cu e atentado contra nan salud y medio ambi- 
ente no a pasa, ya cu keto bay dump ta pega na candela, y 
e incinerator ta den full swing mandando gasnan toxico y 
huma stinki den aire cu ta plama den bario. Cu e continuo 
yegada di sludge di e planta defecto di purificacion RWZI 
na dump tin un molester enorme di musca cual sra. Wuite 
tambe por a experiencia personalmente na sitio di dump. 


Alabes tin tur cos robes cu e permiso pa e incinerator cu 
ta opera na e sitio, violando e ROPv. No tin supervision ni 
cumplimento cu e cantidad minimo di regla stipula pa opera- 


Miembro Tweede Kamer Jorien Wuite 
a bishita dump Parkietenbos 


Portret di grupo cu habitantenan, representante di Fundacion Rainbow Warriors Core, 
sr. Milton Ponson jr. y parlamentario mr. dr. Ryçond R. Santos do Nascimento (AVP). 

cion. Y falta un cuadro di normanan vigente y maneho trans- 
parente. 


Durante e bishita sra. Wuite tambe por a constata cu e incin- 
erator tawata bolter huma preto, mientras en violacion di 
e hindervergunning no a pone bandera cora banda di e 
indicador di direccion di biento. Tambe a trata diferente otro 
tema, manera e impacto di e maneho actual di sushi riba nos 
turismo y e impacto di e turismo riba nos medio ambiente, e 
falta di un ley ambiental cu tur otro cinco isla di Caribe den 
Reino SI TIN y e falta di un estudio haci di efectonan riba 
salud di factornan ambiental cual estudio SI a ser haci pa e 
otro cinco isla den Reino Hulandes. 
Tambe a toca e punto cu no a presenta un plan concreto 
di ceramento y cuido posterior pa cu e habitantenan/esnan 
concerni y cu alabes ta alarmante cu Minister concerni ta 
sconde informacion na e habitantenan tocante instancianan 
cu lo ser encarga cu saneamento di dump. 
Ta parce cu Minister ta prefera uza studiantenan of kende 
cu ta pa haci estudionan en bes di utilisa Rijksinstituut voor 
Volksgezondheid en Milieu (RIVM) na Hulanda, manera ta 
custumber riba e otro cinco isla den Reino Hulandes, cual 
instancia tin e experticio amplio y necesario pa haci inves- 
tigacion of duna conseho den un forma obhetivo. 


Maneho ambiental y di sushi ta un asunto serio den cual 
derechonan humano tambe tin den wega. Na Sint-Maarten 
SI a utilisa RIVM pa e saneamento di dump. E no por ta asina 
cu den Reino Hulandes den cada pais autonomo derechonan 
humano ta ser proteha diferentemente. 
Sra. Wuite a ser pidi pa den Tweede Kamer trece e proble- 


manan aki y e seriedad di e materia na atencion di e Secretario 
di Estado pa Asuntonan di Reino, sra. Van Huffelen, cu e 
peticion basa riba articulo 43, inciso dos di Statuut pa inter- 
veni den gobernacion na Aruba y obliga Gobierno di Aruba 
a corto plazo tuma medida apropia y realmente efectivo, ya 
cu ta trata di violacion di derechonan humano di e habitan- 
tenan di bario. 


Encuentro na dump Parkietenbos 
sra. Jorien Wuite y activista ambiental Anouk Balentina. 


Encuentro Parkietenbos 

D 
urante Conseho Minister di Gobierno di Aruba cu a tuma luga na San Nico- 
las, Ministernan presente a ricibi diferente presentacion di proyec- 
tonan na San Nicolas. Vernon Dennis Aventurin di Madam-Tye 
Poultry procesing plant na Aruba a presenta su proyecto di 
planta pa genera carni di galiña fresco na Aruba. 


Sr. Aventurin a keda contento di a ricibi e oportunidad pa 
presenta su proyecto na Gobierno di Aruba y el a expresa 
di ta hopi satisfecho cu e forma con el a wordo ricibi. 
Ademas e ta ansioso pa realisa e proyecto aki na San 
Nicolas cu lo bira e prome planta di procesa galiña 
na Aruba. Actualmente tin diferente compania cu ta 
ofrece webo di galiña, pero un compania manera 
esaki no tin, sr. Aventurin a agrega. 


Realisando e proyecto aki, lo conduci na un 
empuhe economico pa Aruba y lo contribui na 
mas siguridad di cuminda pa e isla. Sr. Aventurin 
su motto ta: “Eat what you grow and grow what 
you eat” y e ta kere firmemente den esaki. 


Un planta pa procesa 
carni di galiña na San 
Nicolas lo ta un empuhe 
economico pa Aruba 

D 
iaranson dia 18 di januari 2023 Instituto Pedagogico 
Arubano (IPA) ta tene un anochi di informacion pa tur 
studiante cu tin diploma di havo, vwo of mbo/EPI nivel 4 of 
cu ta den examenklas di un di e scolnan menciona, cu ta in- 
teresa pa haci e estudio pa maestro di enseñansa prima- 
rio na IPA. E estudio aki ta forma maestro cu ta cualifica pa 
duna les na mucha di kleuter y of scol basico. 


E anochi di informacion lo tuma luga online via e programa 
Zoom y ta accesibel pa tur persona. E orario ta 7:00pm. Pa 
asisti na e anochi di informacion ta masha facil. Locual cu bo 
tin mester ta un celular, laptop of iPad y naturalmente data 
of wifi. 


Pa participa na e anochi di informacion bay na e link: 
Join Zoom Meeting 
https://us06web.zoom.us/j/82000409805?pwd=WS9Xbz 
RqdzZxdTd6Rm1TUC9naXg4Zz09 


Si e acaso e pidi bo e meeting ID y e passcode bo ta yena e 
numbernan akibao. 
Meeting ID: 820 0040 9805 
Passcode: 847504 


Durante e anochi di informacion lo duna informacion general 
di e estudio pa maestro pa Enseñansa Primario. Ademas 
di esaki lo elabora riba e procedura y prueba di admision 
(beroepstest) cu mester cumpli cu ne. E prueba di admision 
ta obligatorio pa tur studiante cu kier continua nan estudio 
na IPA. Si bo logra termina e prueba cu exito, bo lo bira 
oficialmente un studiante na IPA. Lo tin varios docente di 
IPA presente, cu lo duna splicacion di e materianan cu ta 
forma parti di e prueba di admision. Na final lo tin oportun- 
idad pa haci pregunta. 
Inscripcion 


E ultimo dia pa inscribi pa e estudio pa maestro di Enseñansa 
Primario ta 20 di januari 2023. Despues di e fecha aki no por 
inscribi mas pa aña academico 2023-2024. Inscripcion pa 
e estudio aki ta tuma luga online. Solamente studiante cu 
tin diploma di sea havo, vwo of mbo/EPI nivel 4 of cu ta 
den examenklas di un di e scolnan menciona por inscribi. 
Inscripcion pa e 21+ Toets a cera na october 2022, dus no 
ta posibel mas pa inscribi pa 21+ Toets pa aña academico 
2023-2024. Pa inscribi bishita e website www.ipaaruba. 
com, bay na aanmelden y scoge pa beroepstest. 
Esaki ta e momento, bay p’e! 


IPA ta tene un anochi di informacion di e estudio 
pa maestro di Enseñansa Primario dia 18 di januari 

N 
a December ultimo, net prome cu dianan di fiesta, AFAS 
Foundation, representa pa Sr. Rothmar Coenraad, Proj- 
ect leider AFAS Foundation aki na Aruba, tabata tin e cere- 
monia oficial di anuncia e ganado di e di dos (2) edicion di 
“Haci bo Scol Bunita”. 


Durante di un bishita di trabou, na Maart 2022, miembronan 
di directiva di AFAS Foundation, Madeleen y Roos, a haci un 
yamada na tur scolnan di Aruba pa participa na e proyecto. 
Den e edicion menciona, a participa en total 10 scol, cu 
mester a entrega nan “project dossier” prome cu Juli 1, 2022. 
E biaha aki e peticion a hiba un mensahe specifico, den cual 
a pidi e scolnan pa aplica e tema vitalidad den e ehecucion di 
e proyecto. 
E bunita proyecto aki ta un iniciativa di AFAS Foundation cu 
a y ta wordo carga pa un grupo di Project-Leiders di AFAS 
di Hulanda, Corsou y Aruba. Tur scol na Aruba a haya un 
invitacion por escrito pa presenta un proyecto cu su respec- 
tive plan y presupuesto. E invitacion obviamente a inclui e 
reglanan basico, stipula door di AFAS Foundation, cu tabata 
rekeri pa por ricibi aprobacion, y alabes indicando cu e 
proyecto lo mester wordo ehecuta exclusivamente cu ayudo 
di boluntarionan. 


For di October 1, 2022, un grupo grandi di docente, bolun- 
tario y naturalmente e studiantenan di e respective scolnan, a 
traha incansablemente pa por a caba cu nan proyecto prome 
cu e fecha stipula. AFAS Foundation, pa medio di su Project 
Leider, a percura pa cada scol haya un cuenta na e tienda 
di Kooyman riba Watty Vos Boulevard, caminda nan por a 
bay “cumpra” e materialnan necesario pa nan proyecto di 
embeyecemento. Por menciona cu varios gymzaal, cantina y 
speeltuin tabata suheto na un cambio total di imagen. Mester 
remarca, cu e grupo di boluntarionan a haci un tremendo 
trabou, pues hasta e periodo di yobida no a stop e trabounan 
di wordo ehecuta. 


Naturalmente, e tabata un “batalla” pa por gana e premio 
maximo di e proyecto. Durante e ceremonia ariba menciona, 
e ganado absoluto, Scol Duna un Man, a ricibi no menos 
cu AWG 10,000.00 extra, cual e scol awor por uza pa otro 
proyectonan di embeyecemento. 
Rothmar Coenraad: ‘Alegria! Un biaha mas e boluntarionan 
a haci un trabou fantastico. Bo por logra masha hopi mes 
door di inspira otro. Tabata sumamente dificil pa scoge un 


ganado, pa motibo cu cada un scol a entrega un bunita resul- 
tado final, cual obviamente nan mes ta bay disfruta di dje den 
e proximo añanan. Mi a disfruta masha hopi cu e edicion aki, 
pues mi ta cla pa e siguiente. 


AFAS Caribbean, ta sumamente contento di por haci un 
contribucion pa medio di AFAS Foundation. Nos ta suma- 
mente entusiasma pa wak kico ta bay bira e siguiente proyec- 
tonan ariba e islanan. Nos ta sumamente agradecido na AFAS 
Foundation. 


Proyecto “Haci bo Scol Bunita” 


E biaha aki “Scol Duna un Man” 
tabata e ganado absoluto! 

WILLEMSTAD - MCB Group y e metodo di pago online 
Sentoo ta bay uni den partnership pa asina sigui expande e 
posibilidadnan pa pagonan online. Esaci ta nifica cu pronto 
tur MCB su clientenan comercial y personal den Caribe 
Hulandes por cuminsa haci uzo di Sentoo pa haci y ricibi 
pago directamente via nan propio cuentanan bancario. 


Sentoo, un metodo di pago online local ta brinda clientenan 
di MCB e opcion pa checkout y haci pago cu Sentoo. 


Manera Michael de Sola, Director General di MCB ta indica: 
“E metodo di pago online Sentoo ta parti di nos banco 
su strategia pa sigui brinda solucionnan di pago innova- 
tivo hunto cu partnernan local y e ta aliña cu nos banco su 
plannan pa mehora e cliente su experencia door di optimalisa 
nos solucionnan bancario digital. Den un mundo caminda 
nos clientenan ta verwacht mas y mas di por paga unda cu 
ta y ki ora cu ta, Sentoo ta brinda un manera cumbiniente, 
instantaneo y sigur pa haci y ricibi pago pa medio di pago 
local online. P’esey nos ta contento di asocia cu Sentoo y 
ofrece e servicio aki pronto nan nos clientenan.” 


Cu Sentoo, tanto MCB su clientenan comercial como 
esnan personal lo beneficia di e servicio di pago nobo aki. 
Comerciantenan lo por ricibi pago online via negoshinan 
online, appnan mobil y sistemanan di facturacion cu Sentoo 
su opcionnan di pago, manera un conopi di checkout, codigo 
QR y lens di pago. Mas aleu, negoshinan sin actividadnan di 


e-commerce, tambe por ofrece Sentoo pa cualkier tipo di 
pago online. 


E unico metodo di pago cu integracion directo cu MCB Bank 
Sentoo ta e unico metodo di pago cu pronto lo keda integra 
directamente cu MCB su ambiente bancario online. “Na 
Sentoo, semper nos ta buscando maneranan pa expande 
nos servicionan y alcansa mas empresa cu kier brinda nan 
clientenan opcionnan di pago local. 


Nos ta entusiasma pa introduci Sentoo na MCB, dunando tur 
hende acceso na un manera mas simpel y lihe di pago online 
cu nan propio cuentanan bancario”, di acuerdo cu Vincent 
van Rutten, Sentoo su Director General. “Sentoo ta gratis pa 
uzo di consumido y no ta rekeri registracion (sign-up). Ora 
di paga, clientenan ta scoge e metodo di pago di Sentoo, 
sigui pa MCB. Djey nan ta keda dirigi na MCB online banking 
pa autentica y aproba e pago. Ta mustra tur informacion di 
pago necesario y no por cambia esakinan, garantisando un 
transaccion cu lo cana suave y automatisa for di e cliente su 
cuenta bancario pa cuenta bancario di e comerciante.” 


E enfoke di MCB Group ta pa ofrece e metodo di pago online 
Sentoo na tur cliente comercial y personal prome cu medio 
2023, via su ret na Corsou, su filialnan na Aruba (Caribbean 
Mercantile Bank N.V.), St. Maarten, (The Windward Islands 
Bank Ltd.), y islanan BES - Boneiro, St. Eustatius y Saba - 
(Maduro & Curiel’s Bank Bonaire N.V.). 


MCB Group y Sentoo lo uni den partnership 

WILLEMSTAD - Ya den pito di fin di aña pasa hues a rati- 
fica retiro di un ehecutivo dje cadena hotelero Spaño di 
elegancia refina Iberoclub N.V., despues di 7 aña di servicio. 
E ehecutivo tabata responsabel pe mercadonan turistico na 
Mexico, Jamaica y Santo Domingo. 
E compania hotelero mes ta registra na Corsou pero e 
General Manager cu tabata coordina y supervisa agentenan 
encarga cu benta di miembresia, ta biba na Merca. 
Final dje caso ta cu hues a dicta cu mester paga e ehecu- 
tivo72.000 florin di cesantia. 
E General Manager ta den servicio permanente di Iberoclub 
for di 2015. 


Iberoclub tin un programa di miembresia cu rebendedo ne 
tres paisnan menciona cu ta haya comision pa cada miembro 
cu nan atrae. E general Manager ta biba na Merca pero ta 
registra na Kranshi como residente na Corsou y tabata cobra 
salario na Corsou. Su salario netto na Corsou tabata Nafl. 
160,200.00 riba cual e tabata paga belasting. Su trabou 
tabata di biaha den Caribe y Europa pa busca miembro. 
E homber tabata gana un promedio di NAf 273.672,73 bruto 
pa aña. 


E otro parti di su salario nan tabata pone riba su cuenta na 
Republica Dominicana y ta cubri su gastonan di biahe, hotel 
y alkiler di auto. 
Dia 6 di april tabatin un reunion cu gerencia dje compania 
caminda nan a informe cu nan ke termina e relacion laboral 
cune. 
Iberostar kier a termina e relacion laboral amicalmente pero 
e manager a nenga y Iberostar a informa su coleganan cu e 
no ta traha mas pe compania. 
Nan a nombra Marcos Garcia director nobo. 


Na mesun tempo e general manager a disparce for di mapa 
y no por a regla financieramente cune. Na Santo Domingo 
tambe e ex general manager a demanda varios instancia 
turistico pero e casonan no a caba ainda. Iberoclub a laga 
su abogado splica den corte local cu e no tin derecho di 
demanda nada pasobra e no ta biba na Corsou. 


Hues a rechasa e argumento dje abogado local dje general 
manager. E siguiente aspecto tabata su remuneracion cu 
tabata consisti di un salario fiho di 7500 dollar cu e tabata 
cobra na Corsou y otro suma di 6500 dollar cu nan tabata 
page na Santo Domingo. mE comision cu e mester a ricibi 
pa su trabou na Mexico, Santo Domingo y Jamaica a monta 
na USD 856.534,21. Cu otro palabra: e general manager a 
duna ordo pa paga un agencia comision y for di e comision 
aki nan tabata mitar di su salario sin kita belasting. 


WILLEMSTAD – Diamars den presencia di varios manda- 
tario, 24-7 Taxi Curaçao durante su celebracion di aña nobo 
a lansa su website nobo caminda turista (crucero) awor por 
reserva gira turistico priva. Di antemano por paga e giranan 
aki, specialmente dirigi riba turista (crucero), cu carchi y 
credito. 


Chauffeurnan afilia na 24/7 lo ehecuta e giranan priva; 
nan ta entrena den amabilidad pa cliente y conocemento di 
sitionan di atraccion pa turista na Corsou. 
24-7 Taxi Curaçao, lansa dia 1 di juli 2021, ta un nomber 
comercial di Securitas Antias BV, en cooperacion cu Thirty 
Steps Association (TSA). 


Mientrastanto 24-7 Taxi Curaçao ta opera un aña y mei y 
den e tempo relativamente cortico el a crece bira un organ- 
isacion valioso riba tereno di servicionan di taxi. E alrededor 
di 50 taxi afilia hunto ya ta efectua mas cu 5000 careda di 
taxi pa luna. 


En bista di e servicio di taxi di calidad y pa por brinda gira 
priva, ultimo tempo 24-7 Taxi Curaçao a inverti substancial- 


mente den renobacion di henter e parke mobil. 
Por ehempel, na 2022 ya a agrega 25 taxi nobo (den 
mayoria caso bus di calidad halto pa 9 persona) na e parke 
mobil total. Ademas, a pone encargo pa ocho auto mas y ta 
instala wifi gratis den tur e taxinan. Den e lunanan tras di 
lomba 24-7 Taxi Curaçao a organisa diferente entrenamento 
y curso pa e chauffeurnan afilia. Facilmente por reserva e 
diferente giranan priva atraves di www.247taxi.cw caminda 
e cliente por paga online mesora. Cu expansion di su servi- 
cionan 24-7 Taxi Curaçao tin speransa pa riba termino 
cortico expande cu minimalmente 15 taxi mas pa por keda 
cumpli cu e demanda creciente. 


24-7 Taxi Curaçao ta expande su servicio cu prepaid private tours 


Pa no paga belasting 


Ehecutivo di Iberoclub tabata cobra 
salario via cu e tabata paga agente 

Fortaleza Pa Famia 


SALMO 14:1 ta para skirbi: E bobo ta bisa den su curason “No tin Dios” nan ta corumpi, nan a comete echonan abomi- 
nabel, no tin ningun hende cu ta haci bon. 


Esaki ta locual ta pasa tur dia, ora bo trata di coregi un persona, mesora e ta busca tur forma di sconde tras di otro hende 
y no arepenti y drecha asunto cu Dios. Pa hende keda biba den scuridad y den maldad nan ta rechasa Dios, y nenga su 
existencia, pero Dios den su inmenso amor ta stima nos tur. 


Ora nos mira cuanto hende ta desvia for di caminda di Dios, y busca e caminda hancho, yen di inmoralidad y mentira, nos 
ta pidi Dios tene misericordia, pasobra Dios a prepara un plan di bondad pa nos tur. 


E plan di bondad di Dios ta asina perfecto cu si un hende no ta den dje, ta pasobra e mes no kier ta den dje, pa motibo di 
ignorancia, bobedad, rechaso di Dios, falta di temor di Dios,inmoralidad etc. 


Den Juan capitulo 15 Hesus ta bisa: Ami ta e berdadero mata di wijndruif y Mi Tata ta e cunukero. Tur rama den Mi cu no 
ta carga fruta, E ta kita,y tur esnan cu ta carga fruta, E ta snoei, pa esaki duna mas fruta. 


Aki nan Hesus ta splica e importancia pa nos bida ta den Cristo, pa asina nos por participa den e plan di bondad di Dios. 


Keda den Mi y Ami den boso. Mescos cu e rama no por carga fruta di su mes, si e no keda den e mata di wijndruif, asina 
boso tampoco si boso no keda den Mi. 


Tur locual cu hende purba haci sin Señor lo no ta di beneficio, pasobra solamente den Señor nos por duna fruta tanto spir- 
itual, social y fisico. Y hendenan lo mira esaki y reconoce cu ta Dios a hacie. 


Ami ta e mata di wijndruif y boso ta e ramanan, esun cu keda den Mi, y Ami den dje, lo duna hopi fruta, pasobra separa di 
Mi, boso no por haci nada. 


Si un hende no keda den Mi, e ta wordo tira afo manera un mata y e ta seca, y hende lo recoge nan y tira nan den candela, 
y nan ta wordo kima. 


Si boso keda den Mi y Mi palabranan keda den boso, pidi tur loke boso kier y lo e wordo haci pa boso. 
Den esaki Mi Tata ta wordo glorifica, cu boso ta carga hopi fruta y asina demostra di ta Mi discipelnan. 


Wak e gran diferencia entre scuridad, y e luz di Dios, wak e diferencia entre bon y e malo, pero hende tin di scoge cual 
banda na kier ta, pasobra den asunto di Dios, nos tin di stop di core bini cerca Dios ora cos ta malo y bolbe bay bek den 
mundo ora cos ta bon. 


Ta hopi doloroso pa haci bofon di Dios, pasobra tur esnan cu a purba a resulta cu ta di nan mes nan ta haci bofon. 


Dios a traha hende den su imagen y semehansa, Dios a traha hende pa multiplica ,yena, y goberna e mundo. 


Ma tur esnan cu a ricibi’e, na nan E a duna derecho, pa bira yiunan di Dios, esnan cu a kere den Su nomber. (Juan 1:12) 


Pasobra tur esnan cu ta wordo guia door di e Spirito di Dios esey nan ta yiu di Dios.(Romanonan 8:14). 


E Plan di bondad di Dios ta pa tur hende, pero di berdad tur hende kier e plan? 


Sinceramente, Pastor Marcel Balootje 


E plan di bondad cu dios a prepara pa nos tur 

The Lord is my shepherd, I lack nothing. 
He makes me lie down in green pastures, 
he leads me beside quiet waters, 
he refreshes my soul. 
He guides me along the right paths 
for his name’s sake. 
Psalm: 23 


We announce the passing of: 
Emilia Perez 


*28-06-1959 †09-01-2023 


Left to mourn her loss are her: 


Brothers: 
Ernesto Perez 
Renan Perez 
Rex Perez 
Joven Perez 


Sisters: 
Margarita Perez 
Jocelyn Perez 
Nora Perez 
Ramonale Perez 
Erna Amor Perez 


Cousins: 
Jerry Perez & family 
Rony Perez & family 
Dominador Perez & family 
Milagros Perez 
Berning Perez 
Teresa Perez 
Sonny Boy & family 
Nelson & emma & family 
Maria Paz N. Garcia & family 
Victoria & Hector Padaoan & family 
Nilo Fabrid & family 
Rodel Nic Mic 
Marilou Nic Mic 
Normie Carlet 
Anthony Padaoan & family 
Fher Fajaroa & family 
Nalumen & family 
Romeo Kilayko 
Romeo Cabangbang & family 
Bobby & family 
Sister Mirtha Geerman & family 
Alma Revadillo & family 
Alma & Joseline 
Pambong & Maricel Rivera & family 
Nelson Faingason & family 


JIL Group ARUBA 


Family and friends in Aruba, Philippines 


Opportunity for condolences will be held 
on Friday January 13, 2023 from 9:00 pm to 
11:00 pm at Royal Funeral Home. 


Funeral Service will be held on Saturday 
January 14, 2023 from 9:00 am to 11:00 am 
at Royal Funeral Home. Cremation will be 
held in close family kring. 


“Señor ta mi wardador, m’n tin falta di nada 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Agradecido pa tur locual nos por a comparti 
cune y cu hopi tristesa, pero conforme cu 
boluntad di Dios nos ta anuncia fayecimento di: 


Lourens Werleman 
Mihor conoci como:”Denchi” 
*15-04-1950 †07-01-2023 


Na nomber di su: 
Esposa: 
Betty Werleman-Rodriguez Cortez 


Mayornan: 
†Jose Werleman y †Louisa “Chichita” 
Werleman-Croes 


Yiunan: 
Robert Werleman y Mariela Ras 
Eldrith Werleman y George Richardson 
Jose Werleman y Suyin Ridderstaat 
Marc Paesch y Sherryann Giel 


Rumannan: 
†Francisca “Chichi” Wernet-Werleman y 
famia 
†Maria Werleman y famia 
†Simon Werleman 
Irma Curiel-Werleman y famia 
Louisa de los Santos-Werleman y famia 
Ortensia Rasmijn-Werleman y famia 
Elvia Kelly-Werleman y famia 
Pablo Werleman y famia 
Rebeca Werleman y famia 
Nieto(a)nan: 
Randolph Werleman, Joshmar Julien 
Gerylaine Julien, Rafael Julien 


Bisanietonan: 
Joshendrick Julien, Joshwin Julien 


Sobrino(a)nan, suegra, swa y cuñanan, 
primo(a)nan, comer y compernan 


Ex coleganan di: Ontvangerskantoor, 
Postkantoor, Aruba Ports Authority 


Compañeronan di Team di futbol Arsenal y 
Estrella Div. Honor 


Tur su amistadnan, conocirnan, 
bon bisiñanan y demas famia: 
Werleman, Croes, Rodriquez Cortez, Wernet, 
Tromp, Koolman, Mackay, Curiel, De Los 
Santos, Rasmijn, Dirksz, Kelly, Geerman, 
Henriquez, Paesch, Julien, Solognier, Curiel y 
Leon 


Si den nos tristesa nos a lubida algun familiar, 
nos ta pidi disculpa pa esaki. 
Enbez di flor of krans Lo tin un box disponibel 
pa un bon cause 


Ta invita pa asisti na e condolencia y acto 
di despedida cu ta tuma lugar na Misa 
Inmaculada Concepcion na Santa Cruz 
Diasabra 14 di Januari 2023 di 2:00 pa 4:00 di 
atardi. Cremashon lo tuma lugar den seno 
familiar. 


Después di entiero lamentablemente nos no 
por ricibi bishita di condolencia na cas. 


Despues di un lucha fuerte di mas di 10 aña contra 
dementia vascular, a bai sosega nos mama, wela, ruman, 
suegra, tanta y cuña hopi stima 
Rosa van de Poel - Tromp 


Cariñosamente jama, 
Roos, Roosje, Rosita, Tante Joy. 
Condecora como 
“Lid in de orde van Oranje Nassau” 
Viuda di Antonius (Antoon, Toon) van de Poel 
*29-9-33 †09-01-23 


Na nomber di su: 
Yiunan: Catherina (Carina) y Ernie (Noppy) Tromp - van 
de Poel 
Michaël y Sheelah van de Poel - Oduber 
Nietonan y nieta stima: 
Ernieson Tromp y Ginayla Geerman 
Stanson Tromp y Katyhusca Gamero Merlano 
Chloë van de Poel 
Mayornan: †Stefanus (Johan) y †Lucia (Fita) Tromp 
Petrocchi 
Rumannan: †Theresita Tromp 
†Imelda y +Maximo Feliciana-Tromp 
†Julio y Theresita “Sita” Tromp-Hill 
†Mario y Igilda (Ida) Tromp- De Lange 
†Epifanio (Frans Fanfa) y Filomena (Mena) Tromp Croes 
†Silvester Tromp 
Sebastiano (Fabiano) Tromp y Juana Barros 
†Simon y Edith Tromp Croes 
Swa-, cuñanan subrino- y subrinanan sobre subrino- y 
subrinanan y famia van de Poel na Hulanda 
Subrino- y subrinanan: Haime y Ina Feliciana-Giel yiunan, 
nietonan y nieta. 
Shirley Feliciana y Justiniano (Luti) Geerman y yiu 
Jacqueline (Jetty) Feliciana 
Marcia y Corey Guest-Tromp y yiunan 
Marisa (Gina)Tromp 
Mayra y Edgar (Gachi) Maduro Tromp , yiunan nieto y 
nietanan 
Magaly y Waikon Wong-Tromp y yiunan 
Jourainne Tromp y Randolph Arendsz 
Ivania Tromp y yiunan 
Alexandra (Andra) y Jonathan (Joonchi) Petrocchi-Tromp 
y yiunan 
Safdar (Saf) y Livette Tromp- Richardson y yiunan 


Suegra y suegronan: †Francisco Tromp y †Swinda Pieters 
y famia 
Gerald (Djenie) Oduber y Amparo 
Audrey y Julio Croes-Lacle y famia 


Famia y amigonan di semper: Sra Edna Meelis- Arendsz, 
yiunan y demas fam 
Famia Somers-Kock 
Famia Van Helvoort. 
Bas y Annie Versteeg y famia 
Sra Tiny Pronk y famia 
Famia Amstelveen na Hulanda 
Famia Antersijn y Pourrier na Corsow y Hulanda. 
Prima- y primonan, comer y compernan, ihanan, amigo y 
conocir, bisiña y nan demas famia 


Bon bisiña: Sra Alba Albertus y famia 
Gregory y Dorethy Tromp y famia 
Ajudantenan: Candelaria Jimenez Medrano y Zinadju 
Aura Roja. 
Demas Famia: van de Poel, Tromp, Oduber, Petrocchi, 
Feliciana, Hill, De Lange, Croes, Barros, Geerman, Guest, 
Maduro, Wong, Arendsz, Giel, Richardson, Kranwinkel, 
Laclé, Pieters, De Cuba, Britten, Dijkhoff, Heide, Gamero 
Merlano y Mac Jannet 
Acto di despedida lo tuma lugar diasabra 14 di januari 
2023 for di 9.00 am pa 11.00 am 
na Aurora Funeral Home 
Sigi pa acto di cremacion den seno Familiar. 
Nos disculpa si den nos tristesa nos por a lubida un of otro 
famia. 


Nos ta lamenta cu despues di acto di despedida y 
cremacion, nos no por ricibi bishita di condolencia na cas 


Enves di Flor of krans un donacion pa “Fundacion Ban uni 
man pa cria nos muchanan” lo ta altamente aprecia. 


Diahuebs, 12 Januari 2023 
AWEMainta 
23 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu hopi tristesa pero conforme cu boluntad 
di Dios nos ta anuncia cu a bay laga nos den 
brasa di Señor 
Meixia Cen 
*06-11-1956 - †07-01-2023 


Casa: Rurang Cen 
Yiunan: 
Wulong Cen y Shuyi Cen 
WuBiao Cen 
Wuxing Cen y Juanna Wu 


Nieto(a)nan: 
Jia Yuan Cen 
Jing Yuan Cen 
Mila Ailin Cen 


Ta invita pa acto di despedida cu lo tuma 
lugar dialuna 16 di januari 2023 na Aurora 
Funeral Home di 2’or pa 4’or di atardi. Acto 
di cremashon lo tuma lugar den seno familiar. 
Despues di cremashon no ta ricibi bishiti di 
condolencia na cas. 


WILLEMSTAD - Na luna di december un total di 43 barco crucero a bishita 
nos pais cu un total di 95.680 turista crucero. Por mira un comparacion di e 
cantidad di turista di estadia ricibi na 2022 compara cu aña 2021 y cu aña 
2019 esta prome cu pandemia (benchmark year di CTB). Cu e tremendo 
prestacion realisa na 2022, CTB ta finalisa e comparacion cu tabata haci cu e 
cifranan prome cu pandemia. E enfoke pa 2023 ta pa sigui traha den colabo- 
racion estrecho cu tur stakeholder pa surpasa e prestacion di 2022. 
E obhetivo principal ta pa ricibi na final di e aña aki por lo menos mey miyon 
turista di estadia. 


WILLEMSTAD - Tabata 
alrededor di 12.15 cu 
central di polis mester a 
dirigi patruya di polis cu 
urgencia pa e crusada 
na Helmin Magno Wiels / 
Caminda Amado Romer 
pa un accidente serio. 
Ambulance a transporta 
victima nan di e acci- 
dente aki pa Curaçao 
Medical Center pa trata- 
mento medico. 
Tur cos ta indica cu ta falta di dunamento di preferencia tabata causa di e 
accidente aki. 
Vehiculonan a ricibi bastante daño material durante e accidente. Departamento 
di Trafico di KPC lo continua cu e investigacion di e accidente aki. 


Casi shen mil turista a bishita 
Corsou cu barco di turista 


Accidente serio na e crusada Helmin 
Magno Wiels / Caminda Amado Romer 


